උතුරු මැද හා නැගෙනහිර පළාත්වල සිදුකරන ලද විමර්ශනවල දී ලියාපදිංචි නො කළ වී ගබඩා 52ක වී මෙට්‍රික් ටොන් 8,000ක ප්‍රමාණයකට ගත වූ සතියක කාලය තුළ දී පාරිභෝගික කටයුතු පිළිබඳ අධිකාරිය විසින් මුද්‍රා තබා තිබෙනවා.එමෙන්ම ගත වූ දින 02 තුළ දී ගම්පහ සහ සීදුව ප්‍රදේශයේ පිහිටි සීනි ගබඩා 03ක මෙට්‍රික් ටොන් 5,400කට ආසන්න ප්‍රමාණයකට ද මුද්‍රා තබා ඇති බව යි පාරිභෝගික කටයුතු පිළිබඳ අධිකාරිය සඳහන් කළේ.මෙම මුද්‍රා තබන ලද ගබඩා හිමිකරුවන්ට විරුද්ධ ව මෙම සතියේ දී අධිකරණමය ක්‍රියාමාර්ග ගැනීම සඳහා අවශ්‍ය කටයුතු පිළිබඳ ව නීතිපතිවරයා සමඟ සාකච්ඡා කර තිබෙනවා.පාරිභෝගික කටයුතු පිළිබඳ අධිකාරි පනතට අනුව මෙම ලියාපදිංචි නො කරන ලද ගබඩා හිමිකරුවන්ට රුපියල් 1,000 සිට රුපියල් 10,000 දක්වාත්, සමාගමක් නම් රුපියල් 10,000 සිට රුපියල් 100, 000 දක්වා මුල්‍යමය දඩයක් හෝ මාස 6ක සිර දඩුවමක් ලබා දිය හැකියි.